- Hindi News
- National
- अटलजी की यादगार तस्वीरों से सजी प्रदर्शनी अंचल में प्रशंसकों ने मनाया सुशासन दिवस
अटलजी की यादगार तस्वीरों से सजी प्रदर्शनी अंचल में प्रशंसकों ने मनाया सुशासन दिवस
जिले के जावंगा स्थित ऑडिटोरियम में पूर्व प्रधानमंत्री अटल बिहारी वाजपेयी का जन्मदिवस सुशासन दिवस के रूप में मनाया गया। इस मौके पर बाजपेई के जीवन वृत्त पर आधारित फोटो प्रदर्शनी भी लगाई गई थी। जिला पंचायत अध्यक्ष कमला नाग ने उपस्थित जनों को संबोधित करते कहा कि देश के पूर्व प्रधानमंत्री बाजपेई का जीवन देश और समाज को समर्पित रहा है। वे अपनी सार्थक जनहितकारी नीतियों और स्वच्छ राजनैतिक छवि के कारण देश के सभी राजनैतिक दलों में प्रिय हैं।
सांस्कृतिक प्रस्तुति भी
इस मौके पर कन्या हायर सेकेंड्री स्कूल की छात्राओं ने आकर्षक नृत्य प्रस्तुत किया। सुशासन दिवस के उपलक्ष्य में आयोजित निबंध प्रतियोगिता के विजयी प्रतिभागी भी पुरस्कृत हुए।
इसमें प्रशांत लाल ने प्रथम, स्मृति ने द्वितीय और हरिओम मिश्रा ने तृतीय स्थान प्राप्त किया। लक्ष्य प्रतिस्पर्धात्मक केंद्र में पदस्थ मास्टर ट्रेनर देवांश राठौर के डीएसपी पद पर चयनित होने पर सम्मानित किया गया। पूर्व प्रधानमंत्री बाजपेई के जीवन पर आधारित दुर्लभ चित्रों की प्रदर्शनी आगामी 26 दिसंबर तक खुली रहेगी।
सुशासन दिवस पर कार्यशाला का आयोजन
सुकमा| राष्ट्रीय सुशासन दिवस पूर्व प्रधानमंत्री अटल बिहारी वाजपेयी के जन्म दिवस पर व जिला कार्यालय के सभागृह में कार्यशाला हुई। अधिकारियों के अनुभवों और नवाचार के विचारों को साझा किया गया। सभाकक्ष के सामने वाजपेयी की फोटो प्रदर्शनी लगाई गई। इस अवसर पर जिपं सीईओ मनीवासगन एस, अपर कलेक्टर एसआर महिलांग, विनय कुमार सोनी, डीईओ राजेन्द्र सिंह राठौर, मीणा, बंजारे आदि मौजूद थे।
दंतेवाड़ा|जावंगा के ऑडिटोरियम में लगी फोटो प्रदर्शनी को देखते लोग।
प्रदर्शनी मेंं दिखाया अटल का जीवन
नारायणपुर| तीन दिनी राष्ट्रीय सुशासन दिवस मनाते कलेक्टोरेट में पूर्व प्रधानमंत्री और भारतर| अटल बिहारी वाजपेयी के जन्म दिवस पर फोटो प्रदर्शनी शुरु की गई। प्रदर्शनी का फीता काटकर शुभारंभ नगर पालिका परिषद उपाध्यक्ष जयप्रकाश शर्मा ने किया। इस मौके पर चंद्रकांत कौशिक, डाॅ. डीके नेताम, सुनील चंद्रवंशी, एलएस मरकाम, पशु चिकित्सक डाॅ प्रवीण खरे, रोहित सिंह आदि मौजूद थे। प्रदर्शनी 26 दिसम्बर की शाम 8 बजे तक आम जनता के लिए खुली रहेगी। प्रदर्शनी में छत्तीसगढ़ राज्य के निर्माता अटल बिहारी वाजपेयी के जीवन परिचय, व्यक्तित्व, उनकी स्मृतियों, कविताओं, विचारों सहित राजनेताओं और प्रमुख नागरिकों के साथ भेंट आदि को आकर्षक चित्रों के साथ प्रदर्शित किया गया है। इसमें श्री अटल बिहारी वाजपेयी के छत्तीसगढ़ राज्योत्सव समारोह 2004 में शामिल होने के साथ-साथ 2005 में दीक्षांत समारोह, भिलाई इस्पात संयंत्र तथा नेशनल थर्मल पाॅवल कारपोरेशन सीपत इत्यादि कार्यक्रम में शामिल होने वाले फोटोग्राफ्स शामिल हैं।
सुशासन दिवस पर मरीजों को फल बांटे
फरसगांव| सुशासन दिवस और भारतर| पूर्व प्रधानमंत्री अटल बिहारी बाजपेयी के जन्मदिन पर भाजपा कार्यकर्ताओ ने स्वास्थ केंद्र में भर्ती मरीजों को फल बांटे। भाजपा जिला अध्यक्ष प्रवीर बदेशा ने अटल के जीवन परिचय पर प्रकाश डाला। मंडल अध्यक्ष तरुण साना, अब्दुल रहमान, गणेश दुग्गा, कुलजोत संधु एन पी सिंग, शैल सेठिया, रीता शुक्ला, सरस, मानिकपुरी, हितेष आदि उपस्थित थे ।
अटल के आदर्शों पर चलने का आह्वान
दंतेवाड़ा|पूर्व प्रधानमंत्री अटल विहारी वाजपेयी ने जीवन भर शुचिता और सादगी अपनाकर लोगों को नई राह दिखाई है। वाजपेयी के नेतृत्व में भाजपा ने सफलता की बुलंदियों को छुआ। पार्टी के सभी पदाधिकारियों और कार्यकर्ताओं को उनका आदर्श अपनाना चाहिए। उक्त बातें भाजपा जिला कार्यालय में आयोजित कार्यक्रम में पार्टी के जिला संगठन प्रभारी व भाजपा प्रदेश महामंत्री किरण देव ने अपने संबोधन में कही। इस मौके पर प्रदेश मंत्री भीमा मंडावी ने कहा कि प्रधानमंत्री रहते वाजपेयी ने देश को नई पहचान दी। उनकी बनाई प्रधानमंत्री ग्राम सड़क योजना और अन्य कल्याणकारी योजनाएं विकास के लिए मील का पत्थर साबित हुई हैं। इस मौके पर जिला पंचायत उपाध्यक्ष मनीष सुराना, भाजयुमो जिलाध्यक्ष दीपक बाजपेई, सुखदेव ताती, गीदम नपं अध्यक्ष अभिलाष तिवारी, जिला कोषाध्यक्ष मुकेश शर्मा, नारायण शर्मा, चैतराम अटामी समेत अन्य कार्यकर्ता मौजूद थे।
मरीजों को फल बांटे भाजपाइयों ने : केशकाल|मंडल भाजापा कार्यकर्ताओं ने पूर्व प्रधानमंत्री अटल बिहारी वाजपेयी के जन्मदिवस पर सामुदायिक स्वास्थ्य केन्द्र पहुंच भर्ती मरीजों को फल वितरण कर जल्द स्वस्थ होने की कामना की । इस मौके पर संतोष कटारिया, आकाश मेहता, राजकिशोरी राठी, भूपेश चंद्राकर, प्रशांत अग्निहोत्री, रीना राजपूत, डाॅली डे, हेमन्त बांधे आदि मौजूद थे।
भाजपा ने आयोजित की संगोष्ठी
लोहांडीगुड़ा| भाजपाइयों ने पूर्व प्रधानमंत्री अटल बिहारी बाजपेयी के जन्म दिन पर उन्हें याद करते हुए उनके द्वारा कराए गए दूरगामी व परिणामदायक कार्यों को गिनाया। पूर्व विधायक लच्छुराम कश्यप, संजय पांडे, सुरेश गुप्ता , बालसिंह ठाकुर,चन्द्रभान कश्यप, रामप्रसाद कुटारे, मंगतुराम कश्यप, नानीराम ठाकुर, बली बघेल, डाॅ बसंत कश्यप, विजय गुप्ता, जटियाराम कश्यप , रंजिता जोशी , मारूति ठाकुर आदि उपस्थिति थे।
tgl_Latn sot_Latn hin_Deva hin_Deva hin_Deva mag_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva